- Islamský štát sa dopúšťa v Iraku "šokujúcich" zločinov, tvrdí OSN >>
- Američanov poburuje kontroverzný dokument o Islamskom štáte >>
IS, ktorý kontroluje veľké oblasti Sýrie a Iraku, zasahuje už aj do južnej Ázie, ktorej tradične dominuje povstanie Talibanu v Pakistane ako aj Afganistane.
Zjednotenie proti "nepriateľovi"
Stúpencov IS nedávno videli v pakistanskom meste Pešávar rozdávať letáky na podporu skupiny, čierne vlajky IS zaviali už aj v indickom Kašmíre.
V stanovisku pri príležitosti Sviatku obetovania (Íd al-adhá) Taliban apeloval na islamistov, aby sa zjednotili proti "nepriateľovi", ktorým je koalícia vedená USA. Tá pomáha Iraku bojovať proti džihádistom a útočí na ich ciele aj v Sýrii.
"V týchto ťažkých dňoch musíme ostať jednotní, tak ako sú jednotní naši nepriatelia. Zabudneme na rivality," vyzval Taliban vo vyhlásení.
Špekulácie
To však prichádza v čase špekulácií, že vedenie Talibanu, ktorého cieľom je zvrhnúť vládu a zriadiť štát na základe práva šaría, sa v skutočnosti obáva IS, ktorý je poháňaný úplne odlišnými ambíciami, ktoré majú len málo spoločného s južnou Áziou.
IS sa sformoval z al-Kájdy v Iraku, pričom na okupovanom území presadzuje brutálnu formu vlády zahŕňajúcu stínanie a prenasledovanie menšín.
Diskusia k tomuto článku bola zrušená. Prečo, nájdete na tomto mieste >>